תחנת התרעננות לנהגי אוטובוס

תחנת התרעננות לנהגי אוטובוס היא מקום לאורך מסלול קו השירות שבו נהגי אוטובוסים נדרשים לעצור לצורך התרעננות במהלך נסיעות ממושכות. תקנות התעבורה בישראל מחייבות עצירות ריענון בנסיעות שאורכן עולה על שלוש שעות, במטרה להבטיח את בטיחות הנוסעים והנהגים. תחנות אלו מצוידות בשירותים בסיסיים כמו חנייה ושירותים לנוסעים ולנהגים. מיקומן נקבע בהתאם למרחק מזמן הנסיעה ולמרחק מתחנת המוצא. משרד התחבורה מנהל מאגר תחנות מורשות, והמפעילים חייבים להבטיח שהנהגים מבצעים את העצירות המתוכננות. ב-2019 הוקצה תקציב של 10 מיליון שקלים לצורך בניית תחנות התרעננות לנהגי אוטובוסים ברחבי הארץ. בסוף 2019, מחקר של חדשות 12 חשף מסמך של משרד התחבורה המראה רשימה של עיריות ורשויות מקומיות שהתמהמהו או סירבו להקים תחנות אלו, על אף התקציב שהוקצה לכך. נכון לשנת 2019, פעלו בישראל כ-120 תחנות רענון בתוך כ-250 תחנות קצה בנקודות הסיום של מסלולי קווי אוטובוס. במאי 2022 פתחו עובדי חברת אגד במחאה על רקע חוסר בעמדות התרעננות כנדרש ב-26 תחנות. בין היתר הצביעו על העובדה כי היעדר מקום ראוי להתפנות בו מייצר אפליה מגדרית כלפי נהגות נשים, וחסם בפני השתלבות נשים בענף. במסגרת המחאה, נמנעו מנקיטת צעדים ארגוניים שהשפיעו על ציבור הנוסעים, אך לבשו חולצות מחאה במהלך יום העבודה. בית הדין האזורי לעבודה בתל אביב הבהיר אף הוא כי משרד התחבורה צריך להציג פתרונות בכל הקווים בהם אין מענה לנהגים. תקנות התעבורה בישראל קובעות כי נהגי אוטובוסים חייבים לעצור להתרעננות בנסיעות שאורכן עולה על שלוש שעות. תקנה 168 בתקנות התעבורה, תשכ"א-1961, מחייבת עצירת ריענון לאחר ארבע שעות נהיגה רצופה, כאשר הנהג נדרש לבצע עצירה של חצי שעה למטרת התרעננות. המטרה של תחנות ההתרעננות היא להסדיר עצירות ריענון בעת נסיעות ארוכות, למען בטיחות הנהגים והנוסעים, ולהבטיח נהיגה בטוחה ותקינה. מתחם התרעננות: נקודה לאורך מסלול הקו שבה קיימים שירותים בסיסיים לביצוע הפסקה, הכוללים חנייה לאוטובוס ושירותים למען הנהגים והנוסעים. תחנות אלו אינן תחנות עצירה להעלאת והורדת נוסעים. בעת עצירת ההתרעננות, הנהג יעדכן את הנוסעים על שעת היציאה ממיקום ההתרעננות ויוודא שהדלתות נשארות פתוחות למען הנוסעים. הנהג ייקח איתו את תיק הנהג וישאיר את תא המטען נעול. מדיה וקבצים בנושא תחנת התרעננות לנהגי אוטובוס בוויקישיתוף נוהל הפסקה יזומה במהלך נסיעת קו שירות, באתר משרד התחבורה והבטיחות בדרכים שעות נהיגה תקנה 168 שלומי דיאז, הנהג שלנו רענן: תחנות רענון לכולם, באתר ישראל היום, 21 בינואר 2019 כרמל ליבמן, ‏"פצצה מתקתקת על הכביש": אלה הרשויות שלא מאפשרות להקים תחנת רענון לנהגי אוטובוס, באתר ‏מאקו‏, 12 בדצמבר 2019 ממשיכים במהפכת התחבורה הציבורית, דבר שרת התחבורה מרב מיכאלי, פברואר 2022 ניצן צבי כהן, ‏"ב-26 קווים של אגד אין לנהגים שירותים, הדבר הכי בסיסי לעובד״, באתר דבר העובדים בארץ ישראל, 21 במאי 2022 ניצן צבי כהן, ‏"עבודה ומנוחה נעימה״: מתחם התרעננות חדש לנהגי מטרופולין הוקם בתחנה מרכזית באר שבע, באתר דבר העובדים בארץ ישראל, 7 באפריל 2022 ניצן צבי כהן, ‏"ב-26 קווים של אגד אין לנהגים שירותים, הדבר הכי בסיסי לעובד", באתר דבר העובדים בארץ ישראל, 21 במאי 2022 כרמל ליבמן, ‏"פצצה מתקתקת על הכביש": אלה הרשויות שלא מאפשרות להקים תחנת רענון לנהגי אוטובוס, באתר ‏מאקו‏, 12 בדצמבר 2019 ניצן צבי כהן, ‏"מבייש להיות נהג״: עובדי אגד יחלו בשורת צעדי מחאה על תנאי העסקתם, באתר דבר העובדים בארץ ישראל, 9 במאי 2022 ניצן צבי כהן, ‏"ב-26 קווים של אגד אין לנהגים שירותים, הדבר הכי בסיסי לעובד״, באתר דבר העובדים בארץ ישראל, 21 במאי 2022 ניצן צבי כהן, ‏"נאבקים על הכבוד": מחאת החולצות השחורות של עובדי אגד, באתר דבר העובדים בארץ ישראל, 10 במאי 2022 *ניצן צבי כהן, ‏בית הדין לעבודה על המחסור בעמדות לנהגי האוטובוס: "בלתי מתקבל על הדעת״, באתר דבר העובדים בארץ ישראל, 28 ביוני 2022 שעות נהיגה תק' (מס' 3) תש"ל-1970 תק' (מס' 5) תשנ"ו-1996 (הוראת שעה) תשע"ג-2012 - 168, באתר נבו נוהל הפסקה יזומה במהלך נסיעת קו שירות, באתר משרד התחבורה והבטיחות בדרכים ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תחנת התרעננות לנהגי אוטובוס".